Φιλόδοξο σχέδιο μεταφοράς επιβατών μέσα σε κάψουλες, που θα κινούνται σχεδόν με υπερηχητικές ταχύτητες, από το Σαν Φρανσίσκο στο Λος Άντζελες της Καλιφόρνιας, παρουσίασε ο επιχειρηματίας Έλον Μασκ, ιδρυτής της PayPal, του SpaceX και της εταιρείας ηλεκτρικών αυτοκινήτων Tesla.



Το σχέδιο προβλέπει τη δημιουργία ενός γιγαντιαίου σε μήκος αγωγού που θα συνδέει τις δύο πόλεις των δυτικών ΗΠΑ, οι οποίες απέχουν 610 χιλιόμετρα.



Μέσα στον αγωγό, οι κάψουλες θα αιωρούνται και θα ταξιδεύουν με ταχύτητα 1.100 χλμ/ώρα.



Το κόστος του όλου εγχειρήματος εκτιμάται από τον Μασκ στα 6 δισ. δολάρια. Το ταξίδι με την κάψουλα θα διαρκεί 30 λεπτά, ενώ το εισιτήριο δεν θα ξεπερνά τα 20 δολάρια ανά άτομο.



Το Hyperloop θα κοστίσει λιγότερο από το 1/10 του προγραμματισμένου σιδηροδρόμου υψηλής ταχύτητας μεταξύ των δύο πόλεων (το κόστος του οποίου αναμένεται να ανέλθει στα 70 δις δολάρια), ενώ θα διανύει την ίδια απόσταση 6 φορές ταχύτερα.